شەفەق نیوز/ دەسەڵاتەیل
کالیفۆرنیا راگەیانن پەنج کەس لەلای کەمەو لە سزیان دیکسی بیسەروشوین بوین، لەو ئاگرە
ک تا ئیسە لە خوەرئاوای ئەمریکا هالە بڵویزە و فراوانی.
دیکسی سێیەم ئاگرە
لە مێژوو کالیفۆرنیا، و ئی هەفتە رەسیە دوکان و ماڵەیلیگ لە شار گرینفیل بویچک لە ناوچەی
کانیوندام.
تا ئیسە ئاگرەگە
١٨٠،٦٨٢ هکنار لە چوار کەرت ویران کردگە.
وەڕێۆبەرایەتی
ئاگرکپەوکردن کالیفۆرنیا وت: تەنیا ٢١ لە ئاگرەگە کپەو کریاگە.
نووسینگەی عومدەی
کەرت بلۆماس وت: پەنج کەس لەلای کەمەو مەزەنە کریەێد م بیسەروشوینن، و مینەکردنیان
وەردەوامە، و وەرجەیە پەنج کەس بیسەروشوین تر پەیا کریان.
شەو چوارشەممە
لەبان پەنجشەممەی گوزەیشتە، ئاگر (دیکسی) رەسیە گرینفل ک شمارەی دانیشتوەیلی رەسێدە
نزیکەی ٨٠٠ کەس.
وەرجەیە گرینفیل
کەفتە وەر کارەساتەیل فرەیگ، ک لە ساڵ ١٨٨١ ئاگر گەورەیگ بەش گەورەیگ لە شارەگە ویران
کرد، و ل ماوەی ١٤٠ ساڵ ئاگرەیل فرەیگ هەڕەشەی دانیشتوەیلی دان.
